**האיגוד הישראלי לשחמט**

**ועדת החוקה והשיפוט**

**פרוטוקול ישיבת הוועדה מיום 16 באוגוסט 2018**

**שנערכה ב"בית השחמט" בתל-אביב**

**השתתפו: חברי הוועדה אלמוג בורשטיין (יו"ר), ד"ר שלמה קנדלשיין, זליג צ'סקוב, יואל לוי, אמי קייזר ורם סופר, וכן אסי פילוסוף (סמנכ"ל) וירון ליניק (מוזמן).**

**לא השתתפו: ד"ר מרדכי שורק, ליאור גל, ליאת שדה.**

1. **פנייתו של רב-אמן יהודה גרינפלד במספר נושאים**

הוועדה קיימה דיון עקרוני בכל אחד מהנושאים מבלי לקבוע מסמרות לגבי האירועים הספציפיים הנזכרים בפנייה.

* 1. התחרות לזכר גדעון יפת בירושלים (חשד לרמאות)

הוועדה מנחה את השופטים בתחרויות לבדוק בקפדנות כל תלונה או חשד לרמאות, לרבות בדיקה גופנית אם יש צורך. במיוחד צריכים השופטים להקפיד לחומרה על האיסור החל על השחקנים לצאת מ"מקום המשחקים" (כהגדרתו בסעיף 11.2.1 לחוקת השחמט) וכן "לשים עין" על שחקנים המרבים לעזוב את אולם המשחקים לשירותים, לאזור העישון וכדומה.

* 1. חצי גמר בקריית אונו (הקדמת משחקים מהסיבוב האחרון)

לאחר דיון ארוך החליטה הוועדה ברוב קולות שאין "לשמור בסוד" תוצאות של משחקים שהוקדמו. זכותם של שחקנים לדעת מה קורה/קרה במשחקים האחרים מאותו סיבוב גוברת על זכותם (?) של שחקנים שהקדימו את משחקיהם להסתיר זאת מפני הראשונים.

* 1. הגבלה על הסכמה לתיקו לפני מספר מסעים מסויים באליפות ישראל

הנהגת הגבלה כזו בתחרות היא בסמכותם של מארגני ומנהלי התחרות ולא של ועדת החוקה והשיפוט.

1. **סמינרים, ימי עיון והשתלמויות לשופטים ולמועמדים לשופטים**
2. **פרסום קבוע של רשימות השופטים ןחברי סגל השופטים באתר האיגוד**

נושאים אלה (לרבות אלה שהועלו על ידי השופט הלאומי מיכאל סורין) ידונו ויטופלו בפגישת עבודה שתיערך בחודש ספטמבר בין יו"ר הוועדה והסמנכ"ל המקצועי.

1. **אישור דרגות שיפוט חדשות**

הוועדה אישרה דרגת **שופט מוסמך** לה"ה:

* פז אבינרי
* פבל טרחוב

הוועדה אישרה דרגת **שופט לאומי** לה"ה:

* ניר קלאר
* ארקדי ריאבוכין
* אירנה שטיין

1. **הצגת אירועי שיפוט לדיון אקדמי בוועדה**

השופט הבינלאומי (הטרי) יואל לוי, הציג את המקרים השיפוטיים שהגיעו לוועדת הערעורים באליפות העולם בשח מהיר ובזק שנערכה בסעודיה.

רשם: אלמוג בורשטיין